Diari Oficial de la Generalitat Valenciana


Sumari del DOGV 9825, del 10-04-2024 (2024/2892)

RESOLUCIÓ de 25 de març de 2024, de la Direcció General de Pesca, per la qual s'autoritza la modificació de l'establiment d'aqüicultura marina, reg. 12, de Niordseas, SL, davant del terme municipal de la Vila Joiosa (expedient AMIA/03.0029).
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9825

Data del DOGV
:   10-04-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/2892


Data del document
:   25-03-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca
    * aqüicultura

RESOLUCIÓ de 25 de març de 2024, de la Direcció General de Pesca, per la qual s'autoritza la modificació de l'establiment d'aqüicultura marina, reg. 12, de Niordseas, SL, davant del terme municipal de la Vila Joiosa (expedient AMIA/03.0029). [2024/2892]  
Vista la sol·licitud de data 14 d'octubre de 2021, presentada per Rubén Tahíche Lacomba Sobrino com a representant legal de NIORDSEAS, SL, amb CIF: C37236700, per a la modificació no substancial d'aqüicultura en la instal·lació amb número de registre 12, davant del terme municipal de la Vila Joiosa (Alacant).  
Vist l'informe favorable del Servici d'Avaluació d'Impacte Ambiental de data 20 de juny 2022.  
Vista la resolució favorable de la Direcció General de la Costa i de la Mar del Ministeri de Transició Ecològica i el Repte Demogràfic de data 27 de desembre 2022, sobre la modificació no substancial consistent en la redistribució de la grandària i nombre de gàbies i la reestructuració del fondeig de la barcassa d'alimentació existent de la concessió de la qual és titular, atorgada inicialment a Gramamed, SL, per OM de 5 de novembre de 1999, per a ocupar 504.000 m2 de domini públic marítimoterrestre davant del terme municipal de la Vila Joiosa (Alacant), així com atorgar a Niordseas, SL, la pròrroga extraordinària de la concessió de DPMT fins al 5 de novembre de 2074.  
Vist l'informe proposta de la directora territorial de la Conselleria d'Agricultura, Ramaderia i Pesca d'Alacant d'autorització de modificació no substancial de data 22 de gener 2024.  
De conformitat amb el que s'establix en l'article 26 (autorització d'activitats), de la Llei 5/2017, de 10 de febrer, de la Generalitat, de pesca marítima i aqüicultura de la Comunitat Valenciana i el Decret 236/2022, de 30 de desembre, del Consell, pel qual es regula el procediment d'autorització de l'activitat d'aqüicultura, esta Direcció General de Pesca, resol:  
  
Primer  
Atorgar l'autorització administrativa per a la modificació no substancial de l'establiment granja marina NIORDSEAS, SL, amb CIF: R09738548 en terrenys de domini públic maritimoterrestre davant de les costes del terme municipal de la Vila Joiosa (Alacant).  
Esta modificació consistix en el canvi de l'estructura de les instal·lacions de l'establiment, i queden les característiques de l'establiment de la manera següent:  
Tipus d'establiment: granja marina  
Tipus d'instal·lació: 44 gàbies flotants distribuïdes en dos grups de 2x6 cel·les (gàbies de ø25m), un grup d'1x6 cel·les (gàbies de ø25m) i un grup de 14 gàbies (ø32m) distribuïdes en un grup de 3x5, deixant buida la cel·la central.  
Tipus d'explotació: engreixament  
Espècies: orada (Sparus aurata), llobarro (Dicentrarchus labrax), corbina (Argyrosomus regius) i cèrvia (Seriola dumerili).  
Capacitat de producció anual: 200 t/any d'orada, 50 t/any de llobarro, 3.200 t/any de corbina i 50 t/any de cèrvia  
Capacitat màxima de càrrega de l'establiment: 6.342 t.  
Ubicació vèrtexs de l'establiment (coordenades geogràfiques Dàtum WGS84/ETRS89, fus 30 Dàtum WGS84/ETRS89, fus 30):  
  
 LATITUD LONGITUD  
A: 38º 29,992 N 0º 11,938 W  
B: 38º 29,794 N 0º 11,834 W  
C: 38º 29,672 N 0º 12,188 W  
D: 38º 29,870 N 0º 12,299 W  
E: 38º 29,543 N 0º 11,701 W  
F: 38º 29,423 N 0º 12,056 W  
  
Superfície ocupada: 504.000 m2  
Volum del conjunt de recintes: 422.801m3  
El disseny de l'estructura serà segons l'especificat en el projecte i el seu annex, visats amb data 5 d'octubre 2021 (2021/000499/AA/VA-N) i 12 de novembre 2021 (2021/000499/AB/VA-N) respectivament, subscrits pel tècnic Guillermo Estalrich Mezquida.  
Segon  
Hauran de complir-se les condicions i prescripcions establides en els instruments habilitants expedits pels òrgans competents, i en particular els condicionants indicats en les resolucions de declaració d'impacte ambiental, i de concessió de domini públic.   
  
Tercer  
Sobre la base de l'article 29 de control administratiu de la Llei 5/2017, els organismes competents podran inspeccionar la marxa de les obres a realitzar, així com del funcionament de l'establiment, i s'obligarà el titular a franquejar l'entrada als inspectors i tècnics corresponents.  
  
  
Quart  
La vigència d'esta autorització es concedix amb un caràcter indefinit.  
Les causes d'extinció seran les disposades en l'article 17 del Decret 236/2022.  
  
Quint  
La primera venda de les produccions obtingudes podrà realitzar-se en les llotges dels ports, en els mateixos centres de producció o altres establiments que es troben autoritzats per la comunitat autònoma corresponent.  
Per a poder efectuar la venda en el lloc de cria o producció, es requerix l'obtenció de la corresponent autorització com a establiment de primera venda.  
Si la primera venda no es realitzara en el lloc de cria, s'autoritza el transport dels lots a l'establiment autoritzat per a realitzar la seua primera venda, sempre que quede acreditada la traçabilitat d'estos.  
El titular de l'establiment haurà d'enviar a l'òrgan competent de la seua comunitat autònoma, un resum mensual on es reflectisca el volum de vendes expressat en quilograms i el preu mitjà per quilogram per a cadascuna de les espècies posades a la venda. La remissió es realitzarà en la primera quinzena del mes següent a què es referixen les operacions de venda.  
La informació indicada en el paràgraf anterior serà remesa pel titular de l'establiment de producció en suport informàtic, format de fitxer normalitzat, en la primera quinzena del mes següent a què es referixen les dades a la Subdirecció General de Pesca de la Conselleria d'Agricultura, Ramaderia i Pesca.  
  
Sext  
D'acord amb el que s'establix en el capítol III. Registre d'establiments d'aqüicultura del Decret 236/2022, en desenvolupament de l'article 31 de la Llei 5/2017 pel qual es crea i es regula el Registre d'Establiments d'Aqüicultura de la Comunitat Valenciana, este establiment d'aqüicultura marina el titular del qual és NIORDSEAS SL amb CIF: M31405684 queda registrat amb el número 03/012/000.  
  
Sèptim  
L'incompliment de les prescripcions o condicions ací establides se sancionarà administrativament de conformitat amb la Llei 5/2017, de 10 de febrer, de la Generalitat Valenciana, de pesca marítima i aqüicultura de la Comunitat Valenciana.  
La present resolució no posa fi a la via administrativa i contra esta podrà interposar-se recurs d'alçada davant el secretari autonòmic d'Agricultura Ramaderia i Pesca en el termini d'un mes a comptar de l'endemà de la notificació de la present resolució, de conformitat amb el que es disposa en l'art 121 i 122 la Llei 39/2015, d'1 d'octubre, del procediment administratiu comú de les administracions publiques.  
  
  
València, 25 de març de 2024.- El director general de Pesca: Francisco J. Espinós Gutiérrez.